Visit Site
Recommended byColombia
రాజమాత శివగామి &lsquo;బాహుబలి-1&rsquo;లో చిన్నారితో జలపాతం వద్ద కనిపిస్తుంది. బాహుబలి-2 ట్రైలర్&zwnj;లో చూస్తే ఆమె ఆ బిడ్డను &lsquo;మహేంద్ర బాహుబలి&rsquo; అని జనాలకు పరిచయం చేస్తున్నట్లు కనిపించింది. జలపాతం వద్ద, మహేంద్ర బాహుబలిని పరిచయం చేస్తున్నప్పుడు పచ్చ చీర ధరించింది. అంటే, అమరేంద్ర బాహుబలి మరణం తర్వాత ఆమె ఆ ప్రకటన చేసి ఉంటుందని, ఆ తర్వాత ఆ బిడ్డను చంపేందుకు బల్లాలదేవ ప్రయత్నిస్తుంటే తప్పిస్తూ జలపాతంలో పడిపోతారని తెలుస్తోంది.
ఇద్దరు కాదు.. ముగ్గురు ప్రభాస్&zwnj;లు...
బాహుబలిలో ప్రభాస్ ద్విపాత్రాభినయం పోషించిన సంగతి తెలిసిందే. అయితే, మహేంద్ర బాహుబలి తాత ధర్మేంద్ర బాహుబలిని పెయింటింగ్&zwnj;లో ప్రభాస్ పోలికలతోనే ఉన్నట్లు చూపించారు. అంటే, ప్రభాస్&zwnj;ను మూడు పాత్రల్లో చూపించనున్నట్లు తెలుస్తోంది. భవిష్యత్తులో ప్రభాస్ అభిమానులు అతన్ని ధర్మేంద్ర బాహుబలిగా మూడో పార్టులో చూసే అవకాశాలు ఉంటాయేమో.
కట్టప్ప - మహేంద్ర బాహుబలి
శివగామి చేతిలో ఉన్న చిన్నారి మహేంద్ర బాహుబలి పాదాన్ని తలపై పెట్టుకుంటాడు. ఆ సమయంలో తలపై గాయాలతో యుద్ధక్షేత్రం నుంచి వచ్చినట్లు కనిపించాడు. అంటే, అమరేంద్ర బాహుబలిని చంపిన తర్వాత ఆ సన్నివేశం ఉంటుందని తెలుస్తోంది.
మహిష్మతి రాజ్యం రహస్యాలు ఎవరికి అందాయి?
మహిష్మతి రాజ్యం రహస్యాలను దొంగచాటుగా చేరవేసిన సైనికుడిని మహేంద్ర బాహుబలి, భల్లాలదేవ పట్టుకుంటారు. అయితే, అప్పటికే రాజ్యం రహస్యాలు కాలకేయులకు అందుతాయి. అయితే, యుద్ధం సమయంలో కాలకేయులు రహస్యాల ఆధారంగా యుద్ధక్షేత్రానికి వచ్చినట్లు కనిపించరు. అంటే, కాలకేయుల్లోనే మరొకరికి ఆ రహస్యాలు అందుతాయని, మహిష్మతి రాజ్యంపై మరోసారి దండెత్తడానికి ఆ రహస్యాలు ఉపయోగపడతాయని తెలుస్తోంది.
అమరేంద్ర బాహుబలి మరణానికి ముందే.. భల్లాలదేవ రాజు
కట్టప్ప బాహుబలిని ఎందుకు చంపాడనే సందేహమే కాదు, మరో విషయం కూడా సినిమాపై ఆసక్తి కలిగిస్తుంది. 2014లో విడుదల చేసిన బాహుబలి-1 ప్రోమో వీడియోల్లో ప్రభాస్ రాజదర్భార్&zwnj;లో కత్తి తిప్పుతూ కనిపిస్తాడు. ఆ సమయంలో భల్లాలదేవ సింహాసనంపై కనిపిస్తాడు. అయితే, బాహుబలి-1 చివరిలో శివగామి.. అమరేంద్ర బాహుబలిని రాజుగా ప్రకటిస్తుంది. అమరేంద్ర బాహుబలి సింహాసనం... భల్లాలదేవకి ఎలా దక్కుతుందనేది ప్రధాన ప్రశ్న. ఈ విషయం రెండో భాగం విడుదలైన తర్వాతే తెలుస్తుంది. సో, అప్పటి వరకు వెయిట్ చేయక తప్పదు....